Šilutės r.

 Vilkyčių pagrindinė mokykla

**IKIMOKYKLINIO AMŽIAUS VAIKŲ ADAPTACIJA**



**Patarimai tėveliams**

2017-2018 m. m.

***Adaptacija* –** tai prisitaikymas prie naujos dienotvarkės, grupės draugų, nepažįstamų žmonių, žaislų, naujų veiklos formų.

 Specialistų nuomonė ir praktika rodo, kad ***vaiko adaptacijos sėkmę lemia tinkamas tėvų pasiruošimas***– kuo labiau tėvai pasirengę šiam naujam etapui, tuo ramiau jie jaučiasi susidūrę su pirmaisiais sunkumais. Tėveliai turi būti pasiryžę bent dešimt dienų paskirti vaiko pratinimui prie darželio.

***Pagrindinis adaptacijos uždavinys*** – padėti vaikams prieraišumą artimam žmogui (tėvams, globėjams) pakeisti prieraišumu kitam asmeniui (auklėtojai) darželyje.



***Sėkmingos adaptacijos požymiai:***

* Vaikas tiki, kad sugeba atlikti darželyje pateikiamas užduotis;
* Vaikas jaučiasi susijęs su auklėtoju ir grupės draugais;
* Vaikas jaučiasi svarbus ir galintis prasmingai dalyvauti grupės gyvenime.

**Kaip tinkamai pasiruošti**

**darželiui?**

 ***Nuteikite vaiką, kad darželis*** yra vaikučiui ***draugiška vieta***, kurioje jis sužinos ir išmoks daug naujo, susiras draugų, o grįžęs namo visus įspūdžius galės papasakoti tėvams.

 ***Likus porai savaičių*** iki darželio lankymo pradžios ***pradėkite namuose imituoti darželio režimą.***

 ***Pirmomis dienomis*** ***drauge su vaikučiu ramiai pasivaikščiokite po darželį.*** Mažiau nerimo patiria vaikai, kurie jau yra susipažinę su darželiu – lankęsi jo teritorijoje, koridoriuose, salėje, specialistų patalpose. Taip įgyjamas supratimas, kaip viskas atrodo ir kas čia vyksta.

 ***Vaiką atveskite nors trumpai kasdien, periodą ilginant.*** Adaptacija užtrunka ilgiau ir sunkiau, jei ritmą ima reguliuoti vaikas ir lankymas tampa nesistemingas.

 ***Negąsdinkite vaiko darželiu*** (pvz. "jeigu tu manęs neklausysi, tai paliksiu darželyje pernakt**").**



**REKOMENDUOJAMAS**

**vaiko adaptacijos darželyje**

**PLANAS**

|  |
| --- |
| **PIRMOJI SAVAITĖ** |
| **I diena** | Rekomenduojama vaiką lydėti mamai (ar kitam artimajam) ir pabūti su juo kartu 1 valandą pirmoje dienos pusėje. |
| **II diena**  | Rekomenduojama vaiką lydėti mamai (ar kitam artimajam) ir pabūti su juo kartu 2 valandas pirmoje dienos pusėje. |
| **III diena**  | Rekomenduojama vaiką lydėti mamai (ar kitam artimajam) ir pabūti su juo kartu pusę dienos iki pietų. |
| **IV diena**  | Vaikas ateina kartu su mama (kitu artimu), kurie padeda jam apsiprasti (apie pusvalandį), atsisveikina ir išeina, palikdami vaiką maždaug 1 valandai. |
| **V diena**  | Vaikas ateina kartu su mama (kitu artimu), kurie padeda jam apsiprasti (apie pusvalandį), atsisveikina ir išeina, palikdami vaiką maždaug 2 valandoms. |

|  |
| --- |
| **ANTROJI SAVAITĖ** |
| **I diena**  | Vaikas ateina kartu su mama (kitu artimu), kurie padeda jam apsiprasti (apie pusvalandį), atsisveikina ir išeina, palikdami maždaug 1 valandai. |
| **II diena**  | Vaikas ateina kartu su mama (kitu artimu), kurie padeda jam apsiprasti (apie pusvalandį), atsisveikina ir išeina, palikdami maždaug 2 valandoms. |
| **III diena**  | Vaikas ateina kartu su mama (kitu artimu), kurie padeda jam apsiprasti (apie pusvalandį), atsisveikina ir išeina, palikdami vaiką pusei dienos. |
| **IV diena**  | Tėvai, atėję su vaiku, atsisveikina ir palieka vaiką pusei dienos. |
| **V diena**  | Tėvai, atėję su vaiku, atsisveikina ir palieka vaiką pusei dienos. |

Esant galimybei, pirmąjį mėnesį rekomenduojama pasiimti vaiką iki pietų ir migdyti namuose.

***Jūs patys turite pajausti, kiek gali Jūsų vaikutis ir pakoreguoti procesą, priklausomai nuo savo vaiko būdo ir jautrumo.***

***ATMINKITE:***

 ***Vaikui atsiskyrimo nuo artimųjų darželyje patirtis yra visai nauja*** ir nei mes, nei jis negali atspėti, kiek emocinių jėgų pareikalaus šis naujas išbandymas.

 ***Visiškai adaptacijai reikia maždaug mėnesio laiko.*** Tėvai neturi skubinti šio proceso, o kantriai išgyventi laikotarpį.

 ***Visada atsisveikinkite su vaiku, išeidami iš grupės***, niekada nepabėkite slapčiomis, nes galite prarasti vaiko pasitikėjimą.

***Siekiant sėkmingos vaikų adaptacijos*** labai ***svarbus yra tėvų ir pedagogų bendravimas ir bendradarbiavimas.***



***Kartu padėkime vaikui augti savarankiška, kūrybinga asmenybe, aktyviu bendruomenės nariu.***

Parengė:

Ikimokyklinio ugdymo auklėtojos